कई स्थानों पर होंगे होली मिलन समारोह
अलवर | राजपूतसमाज की बैठक शुक्रवार को एक रिसोर्ट में हुई। इसमें 5 मार्च को सुबह 11 बजे कंवल रिसोर्ट में होली मिलन समारोह मनाने का निर्णय लिया गया। संगठन के अध्यक्ष सूरजभान सिंह गौड़ ने बताया कि कार्यक्रम में संगठन के पदाधिकारियों के अलावा समाज के गणमान्य नागरिक भी भाग लेंगे। बैठक की अध्यक्षता राजपूत छात्रावास के अध्यक्ष राजेंद्र सिंह चौहान ने की। वहीं संयुक्त वैश्य महासंघ बुध विहार विजय नगर की ओर से 13 मार्च को शाम 4.15 बजे विजयमंदिर रोड स्थित राम वाटिका में होली मिलन समारोह मनाया जाएगा। संगठन के अध्यक्ष बाबूलाल गुप्ता ने बताया कि इस अवसर पर बच्चों द्वारा सांस्कृतिक कार्यक्रम की प्रस्तुति दी जाएगी। कार्यक्रम के मुख्य अतिथि विधायक बनवारीलाल सिंघल होंगे जबकि किशनगढ़बास के उप प्रधान एसके गुप्ता अध्यक्षता करेंगे।
इधर, भार्गव सभा की ओर से 18 मार्च को शाम 5.30 बजे भार्गव आश्रम में होली मिलन समारोह मनाया जाएगा। अशोक भार्गव ने बताया कि इस अवसर पर सांस्कृतिक कार्यक्रम होगा संगठन के नवनिर्वाचित पदाधिकारियों सदस्यों का सम्मान होगा।
hin_Deva hin_Deva hin_Deva